CELEX: 52013DP0108
Language: da
Date: 2013-04-16 00:00:00
Title: Europa-Parlamentets afgørelse af 16. april 2013 om anmodning om ophævelse af Ewald Stadlers immunitet (2012/2239(IMM))

5.2.2016   
            
            
               DA
            
            
               Den Europæiske Unions Tidende
            
            
               C 45/99
            
         P7_TA(2013)0108
   Anmodning om ophævelse af Ewald Stadlers parlamentariske immunitet
   Europa-Parlamentets afgørelse af 16. april 2013 om anmodning om ophævelse af Ewald Stadlers immunitet (2012/2239(IMM))
   (2016/C 045/18)
   
      Europa-Parlamentet,
   
               —
            
            
               der henviser til anmodning om ophævelse af Ewald Stadlers immunitet, som er fremsendt den 9. juli 2012 af anklagemyndigheden i Wien i forbindelse med en forundersøgelse, og hvorom der blev givet meddelelse på plenarmødet den 10. september 2012,
            
         
               —
            
            
               der har hørt Ewald Stadler den 20. februar 2013, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til artikel 57 i Bundesverfassungsgesetz (den østrigske forfatningslov),
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0120/2013),
            
         
               A.
            
            
               der henviser til, at anklagemyndigheden i Wien har anmodet om ophævelse af medlem af Europa-Parlamentet Ewald Stadlers immunitet for at gøre det muligt for de østrigske myndigheder at foretage de nødvendige undersøgelser og at retsforfølge Ewald Stadler;
            
         
               B.
            
            
               der henviser til, at ophævelsen af Ewald Stadlers immunitet vedrører påstået grov ulovlig tvang efter § § 15, 105, stk. 1, 106, stk. 1, nr. 1, i straffeloven og falsk vidneforklaring efter § 288, stk. 1, i straffeloven;
            
         
               C.
            
            
               der henviser til, at medlemmer af Europa-Parlamentet i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               D.
            
            
               der henviser til, at medlemmer af Nationalrådet i henhold til artikel 57, stk. 2, i den østrigske forfatningslov kun kan arresteres for en strafbar handling med Nationalrådets samtykke — medmindre de gribes på fersk gerning — og at husundersøgelser hos medlemmer af Nationalrådet ligeledes kræver Nationalrådets samtykke; der henviser til, at medlemmer af Nationalrådet i henhold til artikel 57, stk. 3, i forfatningsloven kun kan retsforfølges for en strafbar handling uden Nationalrådets samtykke, hvis det er åbenbart, at den pågældende handling ikke har nogen tilknytning til det pågældende medlems politiske virksomhed, og at myndighederne ifølge denne bestemmelse efter anmodning fra det pågældende medlem eller en tredjedel af medlemmerne af det kompetente stående udvalg skal indhente en afgørelse fra Nationalrådet om eksistensen af en sådan tilknytning;
            
         
               E.
            
            
               der henviser til, at Ewald Stadlers immunitet skal ophæves, hvis der skal foretages undersøgelser mod ham;
            
         
               F.
            
            
               der henviser til, at Ewald Stadler har været medlem af Europa-Parlamentet siden den 7. december 2011;
            
         
               G.
            
            
               der henviser til, at anklagemyndigheden i Wien har foretaget en undersøgelse mod Ewald Stadler siden marts 2010;
            
         
               H.
            
            
               der henviser til, at artikel 9 i protokollen vedrørende Den Europæiske Unions privilegier og immuniteter og artikel 57 i den østrigske forfatningslov ikke er til hinder for ophævelse af Ewald Stadlers immunitet;
            
         
               I.
            
            
               der henviser til, at den parlamentariske immunitet derfor bør ophæves i den omhandlede sag;
            
         
            
               1.
            
            
               vedtager at ophæve Ewald Stadlers immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til de kompetente myndigheder i Østrig og til Ewald Stadler.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1954-1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).